Karate Kid II

Karate Kid II (The Karate Kid, Part II) er et amerikansk actiondrama og kampsportfilm fra 1986 med Ralph Macchio og Pat Morita i hovedrollene. Regi er ved John G. Avildsen. Filmen er en oppfølger til The Karate Kid, fra 1984.

Karate Kid II ble en stor publikumssuksess og endte opp som den fjerde mest innbringende filmen i USA i 1986. Den fikk blandet mottakelse av kritikerne.

Filmens gjennomgangsmelodi var Peter Ceteras «Glory of Love». Sangen havnet på førsteplassen på den amerikanske Billboard-lista. Cetera ble (sammen med David Foster og Diane Nini) nominert til både en Oscar og en Golden Globe for sangen. Cetera vant en ASCAP Award ved ASCAP Film and Television Music Awards, mens David Foster vant en pris ved BMI Film & TV Awards. Filmen ble samme år tildelt en Young Artist Award.http://www.imdb.com/title/tt0091326/awards

 Handling 
Denne gangen befinner Daniel og Miyagi seg på øya Okinawa i Japan. Her blir det et oppgjør med fortiden for Miyagi, noe som også Daniel blir involvert i. Samtidig med dette så utvikler det seg en romanse mellom Daniel og en jevnaldrende jente på øya.

 Om filmen 
Innspillingssted var Hawaii.

Mottakelse
Karate Kid II fikk blandet mottakelse av kritikerne, noe som gjenspeiles i at den har fått 40% på Rotten Tomatoes.Rotten Tomatoes - Karate Kid II (8.8.2010)

Den fikk middelmådig omtale av VGs anmelder som gav den terningkast tre. Anmelderen mente den var for sentimental.VG - For sentimentalt (22.9.1986, s.43) Den fikk dårlig mottakelse av Aftenpostens filmanmelder.Aftenposten Morgen  - Stor karateskuffelse  -  19.09.1986  -  Side: 12 Dagbladets anmelder gav den terningkast tre.Dagbladet - film (13.7.1997)

Publikum
Filmen ble en stor publikumssuksess i USA, hvor den innbrakte over $115 millioner. Den ble den fjerde mest innbringende filmen i USA i 1986.BoxofficeMojo - Karate Kid II Den første filmen innbrakte i overkant av $90 millioner i USA.BoxofficeMojo - The Karate Kid

 Rollebesetning 
 Ralph Macchio – Daniel LaRusso 
 Pat Morita – Mr. Kesuke Miyagi 
 Nobu McCarthy – Yukie 
 Tamlyn Tomita – Kumiko 
 Yuji Okumoto – Chozen
 Joey Miyashima – Toshio
 Marc Hayashi – Taro 
 Danny Kamekona – Sato 
 Martin Kove – John Kreese

 Referanser 

 Eksterne lenker 


Kategori:Actionfilmer fra USA
Kategori:Ungdomsfilmer fra USA
Kategori:Actiondrama fra USA
Kategori:Kampsportfilmer fra USA
Kategori:Filmer fra 1986
Kategori:Engelskspråklige filmer
Kategori:Oppfølgerfilmer